ત્યાર બાદ કેટલાક કલાકો સુધી  અફડાતફડી મચવા પામી હતી, રામલીલા મેદાનમાં રેલી પત્યા  પછી હજારોની સંખ્યામાં દલિત સમાજના લોકો તુગલકાબાદ પહોંચ્યા હતા અને પત્થરમારો કર્યો હતો, આ હિંસા દરમિયાન 15 પોલીસ કર્મીઓ અને અન્ય લોકો ઈજાગ્રસ્ત થયા હતા, તેના વળતા જવાબમાં લોકોને શાંત પાડવા પોલીસ દ્રારા લાઠીચાર્જ અને કેટલાક રાઉન્ડ ફાયરિંગ પણ કરવામાં આવ્યું હતું, ત્યારે આ સમગ્ર ઘટના બાદ હવે અહિ સેનાના જવાનોને તૈનાત કરવામાં આવ્યા છે,ભીમ આર્મીના મુખ્ય ચંદ્રશેખરની ઘરપકડ પણ કરવામાં આવી છે અને ગોવિંદપુરી પોલીસ સ્ટેશનમાં ફરિયાદ પણ નોંધાઈ છે સાથે સાથે બીજા કેટલાક દલિત સમાજના કાર્યકરોની અટકાયત પણ કરવામાં આવી છે.